M e t o d i c k é   l i s t y

Zelenina  a ovocie
Utorok (1. denná téma) 

Zoznam zrealizovaných aktivít:
1. Jesenná výstava  ovocia a zeleniny
2. Zdravie sa dá jesť (carving fruit, ovocné jednohubky, spracovanie menej kvalitného ovocia a zeleniny, jablkové a hruškové kvety, zelerové motýle)
3. Šalátový bufet (jablkovo-kapustový, hruškovo-kapustový)

Aktivita č. 1 a č. 2
Jesenná výstava  ovocia a zeleniny 
spojená s ochutnávkou Zdravie sa dá zjesť 
V rámci Týždňa zdravej výživy sme v priestoroch našej školy inštalovali výstavu ovocia a zeleniny. Ovocie a zelenina sa nestali len objektom obdivu, ale najmä našich chuťových pohárikov. Cieľom výstavy bolo prispieť k výchove k zdravému životnému štýlu prostredníctvom zvýšenej konzumácie zdraviu prospešných potravín, ako aj k rozvíjaniu estetického cítenia žiakov. Spracovaním menej kvalitného ovocia a zeleniny pripravili žiaci chutné jablkové či hruškové kvety, zelerové motýle, ovocné jednohubky, vyskúšali si  carving fruit, metódu vyrezávania do ovocia, príp. zeleniny. K našim aktivitám prispela aj ŠJ, a to prípravou chutných šalátov (jablkovo-kapustový a hruškovo-kapustový), ktorý za asistencie deviatačiek mohli ochutnať žiaci  počas desiatovej prestávky. 


	Cieľ, zameranie aktivity 

	rozvíjať a podporiť zdravý životný štýl, konzumáciu zdraviu prospešných potravín (ovocia a zeleniny), tiež v nemalej miere aj  estetické cítenie (inštalácia výstavy, aranžovanie, carving fruit), rozvíjať manuálne zručnosti  žiakov


	Vyučovací predmet
	Svet práce (8. ročník, Aranžovanie)

Spotrebiteľská výchova (5. ročník, Spracovanie potravín)


	Pomôcky
	ovocie a zelenina, vyrezávacie pomôcky, taniere, špajle, tekvica

	Príprava
	
pripraviť taniere, príprava ovocia a zeleniny, stolov, výber vhodných priestorov


	Postup / Realizácia
	Za pomoci vyučujúcej prebehla inštalácia výstavy, žiaci oddelili kvalitné a menej kvalitné, či poškodené ovocie. Kvalitné ovocie umyli a uložili na taniere a misy. Ostatné použili na vyrezávanie metódou carving fruit, prípadné vyrezávanie za pomoci formičiek v tvare kvetov a motýľov, do prostriedku umiestnili hrozno a celé prepichli paličkami. Následne inštalovali ako súčasť výstavy na zjedenie. 


	Zhrnutie
	Zaujímavé bolo zistenie, že žiaci majú ovocie a zeleninu skutočne radi, zvýšený záujem sme zaznamenali v prípade kreatívne upraveného ovocia. Využili a  spracovali sme ovocie a zeleninu menej kvalitnú, či poškodenú, čím sme zároveň chceli ukázať, že sa dá využiť. Podporili sme rozvíjanie manuálnych zručností a estetického cítenia žiakov.


	Prílohy
	Fotografie dokumentujúce jednotlivé aktivity

Aktivita č. 3
Šalátový bufet (jablkovo-kapustový, hruškovo-kapustový)

	Cieľ, zameranie aktivity 

	Ukázať žiakom využitie jesennej zeleniny a ovocia,  ukázať ako možno v strave kombinovať ovocie a zeleninu,   motivovať žiakov  ku konzumácii  ovocia a zeleniny

	Vyučovací predmet
	Výchova k zdraviu (4. ročník, Zdravé a nezdravé jedlo)



	Pomôcky
	Strúhadlá, škrabky, jablká, hrušky, kapusta

	Príprava
	Očistenie a nakrájanie kapusty, očistenie a strúhanie jabĺk a hrušiek

	Postup / Realizácia
	Očistenú, nakrájanú kapustu, postrúhané jablká a hrušky spracovali zamestnankyne školskej jedálne. Vyrobené šaláty sa stali šalátového bufetu podávaného počas desiatovej prestávky žiačkami deviateho ročníka.



	Zhrnutie
	
Žiakom pripravené šaláty chutili a táto aktivita nás podporila v názore žiaci 
majú ovocie skutočne radi, zvlášť, keď je chutne pripravené, prípadne je prílohou  jedlu.

	Prílohy
	Fotografie dokumentujúce jednotlivé aktivity

